Usexolisile ngokuhlambalaza abesifazane kwivideo uDogg DBNULINDOKUHLE 'Dogg DBN' Buthelezi oke waba yimenenja kaMampintsha nonyaka. Isithombe: Dogg DBN/InstagramMCEBO MPUNGOSE | September 25, 2019USEGCINE ephumele obala waxolisa obeyimenenja kaMampintsha uLindo ‘Dogg DBN’ Buthelezi ngevideo esabalale ezinkundleni zokuxhumana emasontweni edlule okubonakala kuyo esemotweni nowesifazane engagqokile ngenhla nomunye ebatshela ngesihluku ukuthi abagqoke.Indlela ababukeka ngayo laba besifazane kule video kwenza abaningi ezinkundleni zokuxhumana basole ukuthi babedakiwe ngesikhathi iqoshwa.Kuyo uDogg uzwakala ethi “hhayi bafethu ngeke phela, nikuphi manje...gqoka iphenti phela, ngifuna ukuyolanda uSenzo endlini yakhe manje. Phaphama phaphama, phaphamani...wena faka iphenti la, nifuna kubonakale manje kade ngini…”Ngaphezu kwale video, uDogg wasolwa ekhasini okwakunamekwa kulo abantu abasolwa ngokudlwengula eThekwini okwavela kulo inqwaba yosaziwayo, [email protected]_Survivors. Esitatimendeni esifake ekhasini lakhe ku-Instagram, uDogg uzichithile izinsolo abekwe zona ezinkundleni zokuxhumana.“Leya video iyabahlambalaza abantu besifazane, ngyaxolisa futhi ngiyazisola kakhulu. Ngaledo sikhathi (iqoshwa) sasidakiwe futhi sijwayele ukujabula ndawonye. Ngokuqina kwami ngathatha ivideo njengoba ngijwayele ukuqopha amavideo bukhoma. Noma sekuphele iminyaka emithathu yaqoshwa, akusho lutho. Angibacabangelanga abanye futhi ngabheda kakhulu. Kodwa ngiyanethembisa mina angisoze nganukubeza umuntu noma ngimenzise into angayithandi, angifundiswanga kanjalo,” kusho uDogg.UDogg uxolisile nangokusebenzisa ulimi oluhlazayo, waveza ukuthi uzozama ukuba ngumuntu ongaba yisibonelo esihle kubantu ababukela kuye.“Nginiphoxile kakhulu, nami ngiwumuntu ekukhuleni kwami ngike ngabhayiza ngenza ngokungacopheleli uma ngenza amahlaya nangokufaka inhlamba uma ngikhuluma. Ayidle izishiyele bakwethu,” kusho yena.
